CELEX: 32016R0355
Language: el
Date: 2016-03-11 00:00:00
Title: Κανονισμός (ΕΕ) 2016/355 της Επιτροπής, της 11ης Μαρτίου 2016, για την τροποποίηση του παραρτήματος ΙΙΙ του κανονισμού (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου για τον καθορισμό ειδικών απαιτήσεων για τη ζελατίνη, το κολλαγόνο και τα ιδιαιτέρως εξευγενισμένα προϊόντα ζωικής προέλευσης που προορίζονται για ανθρώπινη κατανάλωση (Κείμενο που παρουσιάζει ενδιαφέρον για τον ΕΟΧ)

12.3.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 67/22
            
         ΚΑΝΟΝΙΣΜΌΣ (ΕΕ) 2016/355 ΤΗΣ ΕΠΙΤΡΟΠΉΣ
   της 11ης Μαρτίου 2016
   για την τροποποίηση του παραρτήματος ΙΙΙ του κανονισμού (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου για τον καθορισμό ειδικών απαιτήσεων για τη ζελατίνη, το κολλαγόνο και τα ιδιαιτέρως εξευγενισμένα προϊόντα ζωικής προέλευσης που προορίζονται για ανθρώπινη κατανάλωση
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών κανόνων υγιεινής για τα τρόφιμα ζωικής προέλευσης (1), και ιδίως το άρθρο 10 παράγραφος 1,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 853/2004 καθορίζει ειδικούς κανόνες για τους υπευθύνους επιχειρήσεων τροφίμων, όσον αφορά την υγιεινή των τροφίμων ζωικής προέλευσης. Ο εν λόγω κανονισμός προβλέπει, μεταξύ άλλων, ότι οι υπεύθυνοι επιχειρήσεων τροφίμων πρέπει να διασφαλίζουν τη συμμόρφωση προς τις ειδικές απαιτήσεις για τις πρώτες ύλες για την παραγωγή ζελατίνης και κολλαγόνου που προορίζονται για ανθρώπινη κατανάλωση.
            
         
               (2)
            
            
               Είναι απαραίτητο να διασφαλιστεί ότι οι πρώτες ύλες για την παραγωγή ζελατίνης και κολλαγόνου που προορίζονται για ανθρώπινη κατανάλωση προέρχονται από πηγές που πληρούν τις απαιτήσεις δημόσιας υγείας και υγείας των ζώων που προβλέπονται στην ενωσιακή νομοθεσία.
            
         
               (3)
            
            
               Η Ένωση εξαρτάται σε μεγάλο βαθμό από τις εισαγωγές πρώτων υλών για την παραγωγή ζελατίνης και κολλαγόνου. Οι εγκαταστάσεις που παράγουν τις εν λόγω πρώτες ύλες εφαρμόζουν ειδικές επεξεργασίες για να αποκλείσουν τυχόν κινδύνους για τη δημόσια υγεία και την υγεία των ζώων που συνδέονται με τις εν λόγω πρώτες ύλες. Ως εκ τούτου, είναι σκόπιμο να επιτρέπονται οι εν λόγω επεξεργασίες πριν από τη διάθεση στην αγορά της Ένωσης.
            
         
               (4)
            
            
               Είναι σκόπιμο να προσαρμοστούν οι απαιτήσεις για τη διαδικασία παραγωγής κολλαγόνου ώστε να επιτρέπονται πρακτικές αλλαγές στην περίπτωση που αυτές δεν οδηγούν σε διαφορετικό επίπεδο προστασίας της δημόσιας υγείας.
            
         
               (5)
            
            
               Οι αναλυτικές μέθοδοι για τον έλεγχο των ορίων καταλοίπων σε ζελατίνη και κολλαγόνο θα πρέπει να προσαρμόζονται στις καταλληλότερες και πιο πρόσφατα επικυρωμένες μεθόδους.
            
         
               (6)
            
            
               Για να κατοχυρώνεται η ασφάλεια ορισμένων ιδιαιτέρως εξευγενισμένων προϊόντων, η επιβολή των διατάξεων της ΕΕ και ο θεμιτός ανταγωνισμός όσον αφορά τις πρώτες ύλες που προέρχονται από το εσωτερικό της Ένωσης και από τρίτες χώρες είναι σκόπιμο να εναρμονιστούν οι όροι και να καθοριστούν ειδικές απαιτήσεις για την παραγωγή ορισμένων ιδιαιτέρως εξευγενισμένων προϊόντων ζωικής προέλευσης που προορίζονται για κατανάλωση από τον άνθρωπο. Η εισαγωγή άλλων προϊόντων ζωικής προέλευσης, για τα οποία το παράρτημα III του κανονισμού (ΕΚ) αριθ. 853/2004 δεν ορίζει ειδικές απαιτήσεις, εξακολουθεί να επιτρέπεται σύμφωνα με τον κανονισμό (ΕΕ) αριθ. 1079/2013 της Επιτροπής (2).
            
         
               (7)
            
            
               Συνεπώς, το παράρτημα III του κανονισμού (ΕΚ) αριθ. 853/2004 θα πρέπει να τροποποιηθεί αναλόγως.
            
         
               (8)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα III του κανονισμού (ΕΚ) αριθ. 853/2004 τροποποιείται ως εξής:
   
               1)
            
            
               Το τμήμα XIV τροποποιείται ως εξής:
               
                           α)
                        
                        
                           Στο κεφάλαιο I, το σημείο 4 αντικαθίσταται από το ακόλουθο κείμενο:
                           
                                       «4.
                                    
                                    
                                       
                                                   α)
                                                
                                                
                                                   Οι πρώτες ύλες που δεν έχουν υποστεί καμία επεξεργασία διατήρησης εκτός από την ψύξη, την κατάψυξη ή την ταχεία κατάψυξη πρέπει να προέρχονται από εγκαταστάσεις που έχουν καταχωριστεί ή εγκριθεί δυνάμει του κανονισμού (ΕΚ) αριθ. 852/2004 ή του παρόντος κανονισμού.
                                                
                                             
                                                   β)
                                                
                                                
                                                   Μπορούν να χρησιμοποιούνται οι ακόλουθες επεξεργασμένες πρώτες ύλες:
                                                   
                                                               i)
                                                            
                                                            
                                                               οστά, εκτός από τα ειδικά υλικά κινδύνου όπως ορίζονται στο άρθρο 3 παράγραφος 1 στοιχείο ζ) του κανονισμού (ΕΚ) αριθ. 999/2001, τα οποία προέρχονται από εγκαταστάσεις που βρίσκονται υπό τον έλεγχο της αρμόδιας αρχής και έχουν καταχωριστεί από αυτή και τα οποία έχουν υποβληθεί σε μία από τις ακόλουθες επεξεργασίες:
                                                               
                                                                           —
                                                                        
                                                                        
                                                                           θρυμματισμός σε τεμάχια των 15 mm περίπου και απολίπανση με ζεστό νερό σε θερμοκρασία τουλάχιστον 70 °C για τουλάχιστον 30 λεπτά, τουλάχιστον 80 °C για τουλάχιστον 15 λεπτά ή τουλάχιστον 90 °C για τουλάχιστον 10 λεπτά και, στη συνέχεια, διαχωρισμός και, μετέπειτα, πλύσιμο και στέγνωμα επί 20 λεπτά τουλάχιστον υπό ρεύμα θερμού αέρα με αρχική θερμοκρασία τουλάχιστον 350 °C ή για 15 λεπτά σε ρεύμα θερμού αέρα με αρχική θερμοκρασία άνω των 700 °C,
                                                                        
                                                                     
                                                                           —
                                                                        
                                                                        
                                                                           ξήρανση στον ήλιο για περίοδο 42 ημερών σε μέση θερμοκρασία τουλάχιστον 20 °C,
                                                                        
                                                                     
                                                                           —
                                                                        
                                                                        
                                                                           επεξεργασία με οξύ, τέτοια ώστε το pH να διατηρείται κάτω από το 6 στον πυρήνα για τουλάχιστον μία ώρα πριν από την ξήρανση·
                                                                        
                                                                     
                                                         
                                                               ii)
                                                            
                                                            
                                                               δορές και δέρματα εκτρεφόμενων μηρυκαστικών, δέρματα χοίρων, δέρματα πουλερικών, καθώς και δορές και δέρματα άγριων θηραμάτων τα οποία προέρχονται από εγκαταστάσεις που βρίσκονται υπό τον έλεγχο της αρμόδιας αρχής και έχουν καταχωριστεί από αυτήν και τα οποία έχουν υποβληθεί σε μία από τις ακόλουθες επεξεργασίες:
                                                               
                                                                           —
                                                                        
                                                                        
                                                                           επεξεργασία με αλκάλιο για να επιτευχθεί pH > 12 στον πυρήνα, ακολουθούμενη από αλάτιση επί τουλάχιστον επτά ημέρες,
                                                                        
                                                                     
                                                                           —
                                                                        
                                                                        
                                                                           ξήρανση για περίοδο τουλάχιστον 42 ημερών σε θερμοκρασία τουλάχιστον 20 °C,
                                                                        
                                                                     
                                                                           —
                                                                        
                                                                        
                                                                           επεξεργασία με οξύ, τέτοια ώστε το pH να διατηρείται κάτω από το 5 στον πυρήνα για τουλάχιστον μία ώρα,
                                                                        
                                                                     
                                                                           —
                                                                        
                                                                        
                                                                           επεξεργασία με αλκάλιο σε όλη την έκταση του υλικού σε pH > 12 για τουλάχιστον 8 ώρες·
                                                                        
                                                                     
                                                         
                                                               iii)
                                                            
                                                            
                                                               οστά, εκτός από τα ειδικά υλικά κινδύνου που ορίζονται στο άρθρο 3 παράγραφος 1 στοιχείο ζ) του κανονισμού (ΕΚ) αριθ. 999/2001, δορές και δέρματα εκτρεφόμενων μηρυκαστικών, δέρματα χοίρων, δέρματα πουλερικών, δέρματα ιχθύων, καθώς και δορές και δέρματα άγριων θηραμάτων που δεν έχουν υποστεί άλλη κατεργασία πέραν αυτών που ορίζονται στο σημείο i) ή ii) και προέρχονται από εγκαταστάσεις που έχουν καταχωριστεί ή εγκριθεί δυνάμει του κανονισμού (ΕΚ) αριθ. 852/2004 ή σύμφωνα με τον παρόντα κανονισμό.
                                                            
                                                         
                                             Για τους σκοπούς των πρώτων 2 περιπτώσεων του στοιχείου β) σημείο ii), η διάρκεια της επεξεργασίας μπορεί να περιλαμβάνει τον χρόνο μεταφοράς.
                                       Οι επεξεργασμένες πρώτες ύλες που αναφέρονται στο στοιχείο β) σημεία i) και ii) πρέπει να προέρχονται από:
                                       
                                                   —
                                                
                                                
                                                   κατοικίδια και εκτρεφόμενα μηρυκαστικά, χοίρους και πουλερικά τα οποία έχουν σφαγεί σε σφαγείο και των οποίων τα σφάγια έχουν κριθεί κατάλληλα για ανθρώπινη κατανάλωση κατόπιν επιθεώρησης πριν και μετά τη σφαγή, ή
                                                
                                             
                                                   —
                                                
                                                
                                                   θανατωθέντα άγρια θηράματα των οποίων τα πτώματα έχουν κριθεί κατάλληλα για ανθρώπινη κατανάλωση έπειτα από επιθεώρηση μετά τη θανάτωση.».
                                                
                                             
                                 
                     
                           β)
                        
                        
                           Στο κεφάλαιο II, προστίθεται το ακόλουθο σημείο 3:
                           
                                       «3.
                                    
                                    
                                       Μετά τους κτηνιατρικούς ελέγχους που προβλέπονται στην οδηγία 97/78/ΕΚ, και με την επιφύλαξη των όρων που καθορίζονται στο άρθρο 8 παράγραφος 4 της εν λόγω οδηγίας, οι πρώτες ύλες για την παραγωγή ζελατίνης που προορίζεται για ανθρώπινη κατανάλωση, για τις οποίες απαιτείται πιστοποίηση της υγείας των ζώων, πρέπει να μεταφέρονται απευθείας στην εγκατάσταση στον τόπο προορισμού.
                                       Λαμβάνονται όλες οι προφυλάξεις, συμπεριλαμβανομένης της ασφαλούς διάθεσης των ζωικών υποπροϊόντων, των αποβλήτων, του αχρησιμοποίητου ή του πλεονάζοντος υλικού, ώστε να αποφεύγονται οι κίνδυνοι μετάδοσης νόσων στα ζώα.».
                                    
                                 
                     
                           γ)
                        
                        
                           Το κεφάλαιο IV αντικαθίσταται από το ακόλουθο κείμενο:
                           «ΚΕΦΑΛΑΙΟ IV: ΑΠΑΙΤΗΣΕΙΣ ΓΙΑ ΤΑ ΕΤΟΙΜΑ ΠΡΟΪΟΝΤΑ
                           Οι υπεύθυνοι επιχειρήσεων τροφίμων πρέπει να εξασφαλίζουν ότι η ζελατίνη πληροί τα όρια για τα κατάλοιπα που καθορίζονται στον παρακάτω πίνακα:
                           
                                       Κατάλοιπο
                                    
                                    
                                       Όριο
                                    
                                 
                                       As
                                    
                                    
                                       1 ppm
                                    
                                 
                                       Pb
                                    
                                    
                                       5 ppm
                                    
                                 
                                       Cd
                                    
                                    
                                       0,5 ppm
                                    
                                 
                                       Hg
                                    
                                    
                                       0,15 ppm
                                    
                                 
                                       Cr
                                    
                                    
                                       10 ppm
                                    
                                 
                                       Cu
                                    
                                    
                                       30 ppm
                                    
                                 
                                       Zn
                                    
                                    
                                       50 ppm
                                    
                                 
                                       SO2 (Ευρωπαϊκή Φαρμακοποιία, τελευταία έκδοση)
                                    
                                    
                                       50 ppm
                                    
                                 
                                       H2O2 (Ευρωπαϊκή Φαρμακοποιία, τελευταία έκδοση)
                                    
                                    
                                       10 ppm»
                                    
                                 
                     
         
               2)
            
            
               Το τμήμα XV τροποποιείται ως εξής:
               
                           α)
                        
                        
                           Στην εισαγωγή, το σημείο 1 αντικαθίσταται από το ακόλουθο κείμενο:
                           
                                       «1.
                                    
                                    
                                       Οι υπεύθυνοι επιχειρήσεων τροφίμων που παρασκευάζουν κολλαγόνο πρέπει να συμμορφώνονται με τις απαιτήσεις του παρόντος τμήματος. Με την επιφύλαξη άλλων διατάξεων, τα προϊόντα που προέρχονται από το κολλαγόνο πρέπει να παράγονται από κολλαγόνο που συμμορφώνεται με τις απαιτήσεις του παρόντος τμήματος.».
                                    
                                 
                     
                           β)
                        
                        
                           Στο κεφάλαιο I, το σημείο 4 αντικαθίσταται από το ακόλουθο κείμενο:
                           
                                       «4.
                                    
                                    
                                       
                                                   α)
                                                
                                                
                                                   Οι πρώτες ύλες που δεν έχουν υποστεί καμία επεξεργασία διατήρησης εκτός από την ψύξη, την κατάψυξη ή την ταχεία κατάψυξη πρέπει να προέρχονται από εγκαταστάσεις που έχουν καταχωριστεί ή εγκριθεί δυνάμει του κανονισμού (ΕΚ) αριθ. 852/2004 ή του παρόντος κανονισμού.
                                                
                                             
                                                   β)
                                                
                                                
                                                   Μπορούν να χρησιμοποιούνται οι ακόλουθες επεξεργασμένες πρώτες ύλες:
                                                   
                                                               i)
                                                            
                                                            
                                                               οστά, εκτός από τα ειδικά υλικά κινδύνου όπως ορίζονται στο άρθρο 3 παράγραφος 1 στοιχείο ζ) του κανονισμού (ΕΚ) αριθ. 999/2001, τα οποία προέρχονται από εγκαταστάσεις που βρίσκονται υπό τον έλεγχο της αρμόδιας αρχής και έχουν καταχωριστεί από αυτήν, και τα οποία έχουν υποβληθεί σε μία από τις ακόλουθες επεξεργασίες:
                                                               
                                                                           —
                                                                        
                                                                        
                                                                           θρυμματισμός σε τεμάχια των 15 mm περίπου και απολίπανση με ζεστό νερό σε θερμοκρασία τουλάχιστον 70 °C για τουλάχιστον 30 λεπτά, τουλάχιστον 80 °C για τουλάχιστον 15 λεπτά ή τουλάχιστον 90 °C για τουλάχιστον 10 λεπτά και, στη συνέχεια, διαχωρισμός και, μετέπειτα, πλύσιμο και στέγνωμα επί 20 λεπτά τουλάχιστον υπό ρεύμα θερμού αέρα με αρχική θερμοκρασία τουλάχιστον 350 °C ή για 15 λεπτά σε ρεύμα θερμού αέρα με αρχική θερμοκρασία άνω των 700 °C,
                                                                        
                                                                     
                                                                           —
                                                                        
                                                                        
                                                                           ξήρανση στον ήλιο για περίοδο τουλάχιστον 42 ημερών σε μέση θερμοκρασία τουλάχιστον 20 °C,
                                                                        
                                                                     
                                                                           —
                                                                        
                                                                        
                                                                           επεξεργασία με οξύ, τέτοια ώστε το pH να διατηρείται κάτω από το 6 στον πυρήνα για τουλάχιστον μία ώρα πριν από την αποξήρανση·
                                                                        
                                                                     
                                                         
                                                               ii)
                                                            
                                                            
                                                               δορές και δέρματα εκτρεφόμενων μηρυκαστικών, δέρματα χοίρων, δέρματα πουλερικών, δορές και δέρματα άγριων θηραμάτων τα οποία προέρχονται από εγκαταστάσεις που βρίσκονται υπό τον έλεγχο της αρμόδιας αρχής και έχουν καταχωριστεί από αυτήν, και τα οποία έχουν υποβληθεί σε μία από τις ακόλουθες επεξεργασίες:
                                                               
                                                                           —
                                                                        
                                                                        
                                                                           επεξεργασία με αλκάλιο για να επιτευχθεί pH > 12 στον πυρήνα, ακολουθούμενη από αλάτιση επί τουλάχιστον επτά ημέρες,
                                                                        
                                                                     
                                                                           —
                                                                        
                                                                        
                                                                           ξήρανση για περίοδο τουλάχιστον 42 ημερών σε θερμοκρασία τουλάχιστον 20 °C,
                                                                        
                                                                     
                                                                           —
                                                                        
                                                                        
                                                                           επεξεργασία με οξύ, τέτοια ώστε το pH να διατηρείται κάτω από το 5 στον πυρήνα για τουλάχιστον μία ώρα,
                                                                        
                                                                     
                                                                           —
                                                                        
                                                                        
                                                                           επεξεργασία με αλκάλιο σε όλη την έκταση του υλικού σε pH > 12 για τουλάχιστον 8 ώρες·
                                                                        
                                                                     
                                                         
                                                               iii)
                                                            
                                                            
                                                               οστά, εκτός από τα ειδικά υλικά κινδύνου που ορίζονται στο άρθρο 3 παράγραφος 1 στοιχείο ζ) του κανονισμού (ΕΚ) αριθ. 999/2001, δορές και δέρματα εκτρεφόμενων μηρυκαστικών, δέρματα χοίρων, δέρματα πουλερικών, δέρματα ιχθύων και δορές και δέρματα άγριων θηραμάτων που δεν έχουν υποστεί άλλη επεξεργασία πέραν αυτών που ορίζονται στο σημείο i) ή ii) και προέρχονται από εγκαταστάσεις που έχουν καταχωριστεί ή εγκριθεί δυνάμει του κανονισμού (ΕΚ) αριθ. 852/2004 ή σύμφωνα με τον παρόντα κανονισμό.
                                                            
                                                         
                                             Για τους σκοπούς των πρώτων δύο περιπτώσεων του σημείου ii) της παραγράφου β), η διάρκεια της επεξεργασίας μπορεί να περιλαμβάνει τον χρόνο μεταφοράς.
                                       Οι επεξεργασμένες πρώτες ύλες που αναφέρονται στην παράγραφο β) πρέπει να προέρχονται από:
                                       
                                                   —
                                                
                                                
                                                   κατοικίδια και εκτρεφόμενα μηρυκαστικά, χοίρους και πουλερικά τα οποία έχουν σφαγεί σε σφαγείο και των οποίων τα σφάγια έχουν κριθεί κατάλληλα για ανθρώπινη κατανάλωση κατόπιν επιθεώρησης πριν και μετά τη σφαγή, ή
                                                
                                             
                                                   —
                                                
                                                
                                                   θανατωθέντα άγρια θηράματα των οποίων τα πτώματα έχουν κριθεί κατάλληλα για ανθρώπινη κατανάλωση έπειτα από επιθεώρηση μετά τη θανάτωση.».
                                                
                                             
                                 
                     
                           γ)
                        
                        
                           Στο κεφάλαιο II προστίθεται το ακόλουθο σημείο 3:
                           
                                       «3.
                                    
                                    
                                       Μετά τους κτηνιατρικούς ελέγχους που προβλέπονται στην οδηγία 97/78/ΕΚ, και με την επιφύλαξη των όρων που καθορίζονται στο άρθρο 8 παράγραφος 4 της εν λόγω οδηγίας, οι πρώτες ύλες για την παραγωγή κολλαγόνου που προορίζεται για ανθρώπινη κατανάλωση, για τις οποίες απαιτείται πιστοποίηση της υγείας των ζώων, πρέπει να μεταφέρονται απευθείας στην εγκατάσταση στον τόπο προορισμού.
                                       Λαμβάνονται όλες οι προφυλάξεις, συμπεριλαμβανομένης της ασφαλούς διάθεσης των ζωικών υποπροϊόντων, των αποβλήτων, του αχρησιμοποίητου ή του πλεονάζοντος υλικού, ώστε να αποφεύγονται οι κίνδυνοι μετάδοσης νόσων σε ζώα.».
                                    
                                 
                     
                           δ)
                        
                        
                           Στο κεφάλαιο III, το σημείο 1 αντικαθίσταται από το ακόλουθο κείμενο:
                           
                                       «1.
                                    
                                    
                                       Κατά τη διαδικασία παραγωγής κολλαγόνου πρέπει να εξασφαλίζεται ότι:
                                       
                                                   α)
                                                
                                                
                                                   όλα τα υλικά οστών μηρυκαστικών τα οποία προέρχονται από ζώα που έχουν γεννηθεί, εκτραφεί ή σφαγεί σε χώρες ή περιφέρειες με ελεγχόμενο ή απροσδιόριστο κίνδυνο ΣΕΒ, σύμφωνα με το άρθρο 5 του κανονισμού (ΕΚ) αριθ. 999/2001, υποβάλλονται σε διαδικασία που εξασφαλίζει ότι έχουν κονιοποιηθεί, απολιπανθεί με θερμό νερό και υποβληθεί σε επεξεργασία με αραιό υδροχλωρικό οξύ (με ελάχιστη συγκέντρωση 4 % και pH < 1,5) για διάστημα τουλάχιστον δύο ημερών· η εν λόγω επεξεργασία πρέπει να ακολουθείται από ρύθμιση του pH με οξύ ή αλκάλιο ακολουθούμενη από:
                                                   
                                                               i)
                                                            
                                                            
                                                               είτε μία ή περισσότερες εκπλύσεις και τουλάχιστον μία από τις ακόλουθες διαδικασίες:
                                                               
                                                                           —
                                                                        
                                                                        
                                                                           διήθηση,
                                                                        
                                                                     
                                                                           —
                                                                        
                                                                        
                                                                           άλεση,
                                                                        
                                                                     
                                                                           —
                                                                        
                                                                        
                                                                           εξώθηση·
                                                                        
                                                                     
                                                         
                                                               ii)
                                                            
                                                            
                                                               είτε οποιαδήποτε εγκεκριμένη ισοδύναμη διαδικασία·
                                                            
                                                         
                                             
                                                   β)
                                                
                                                
                                                   οι πρώτες ύλες, εκτός από αυτές που αναφέρονται στο στοιχείο α), υποβάλλονται σε επεξεργασία που περιλαμβάνει πλύσιμο και ρύθμιση του pH με οξύ ή αλκάλιο η οποία ακολουθείται από:
                                                   
                                                               i)
                                                            
                                                            
                                                               είτε μία ή περισσότερες εκπλύσεις και τουλάχιστον μία από τις ακόλουθες διαδικασίες:
                                                               
                                                                           —
                                                                        
                                                                        
                                                                           διήθηση,
                                                                        
                                                                     
                                                                           —
                                                                        
                                                                        
                                                                           άλεση,
                                                                        
                                                                     
                                                                           —
                                                                        
                                                                        
                                                                           εξώθηση·
                                                                        
                                                                     
                                                         
                                                               ii)
                                                            
                                                            
                                                               είτε οποιαδήποτε εγκεκριμένη ισοδύναμη διαδικασία.».
                                                            
                                                         
                                             
                                 
                     
                           ε)
                        
                        
                           Το κεφάλαιο IV αντικαθίσταται από το ακόλουθο κείμενο:
                           «ΚΕΦΑΛΑΙΟ IV: ΑΠΑΙΤΗΣΕΙΣ ΓΙΑ ΤΑ ΕΤΟΙΜΑ ΠΡΟΪΟΝΤΑ
                           Οι υπεύθυνοι επιχειρήσεων τροφίμων εξασφαλίζουν ότι το κολλαγόνο πληροί τις ανώτατες τιμές καταλοίπων που καθορίζονται στον παρακάτω πίνακα.
                           
                                       Κατάλοιπο
                                    
                                    
                                       Όριο
                                    
                                 
                                       As
                                    
                                    
                                       1 ppm
                                    
                                 
                                       Pb
                                    
                                    
                                       5 ppm
                                    
                                 
                                       Cd
                                    
                                    
                                       0,5 ppm
                                    
                                 
                                       Hg
                                    
                                    
                                       0,15 ppm
                                    
                                 
                                       Cr
                                    
                                    
                                       10 ppm
                                    
                                 
                                       Cu
                                    
                                    
                                       30 ppm
                                    
                                 
                                       Zn
                                    
                                    
                                       50 ppm
                                    
                                 
                                       SO2 (Ευρωπαϊκή Φαρμακοποιία, τελευταία έκδοση)
                                    
                                    
                                       50 ppm
                                    
                                 
                                       H2O2 (Ευρωπαϊκή Φαρμακοποιία, τελευταία έκδοση)
                                    
                                    
                                       10 ppm»
                                    
                                 
                     
         
               3)
            
            
               Προστίθεται το ακόλουθο τμήμα XVI:
               «ΤΜΗΜΑ XVI: ΙΔΙΑΙΤΕΡΩΣ ΕΞΕΥΓΕΝΙΣΜΕΝΗ ΘΕΙΙΚΗ ΧΟΝΔΡΟΪΤΙΝΗ, ΥΑΛΟΥΡΟΝΙΚΟ ΟΞΥ, ΑΛΛΑ ΠΡΟΪΌΝΤΑ ΥΔΡΟΛΥΣΗΣ ΧΟΝΔΡΟΥ, ΧΙΤΟΖΑΝΗ, ΓΛΥΚΟΖΑΜΙΝΗ, ΠΥΤΙΑ, ΙΧΘΥΟΚΟΛΛΑ ΚΑΙ ΑΜΙΝΟΞΕΑ
               
                           1.
                        
                        
                           Οι υπεύθυνοι επιχειρήσεων τροφίμων που παρασκευάζουν τα ιδιαιτέρως εξευγενισμένα προϊόντα ζωικής προέλευσης:
                           
                                       α)
                                    
                                    
                                       θειική χονδροϊτίνη,
                                    
                                 
                                       β)
                                    
                                    
                                       υαλουρονικό οξύ,
                                    
                                 
                                       γ)
                                    
                                    
                                       άλλα προϊόντα υδρόλυσης χόνδρου,
                                    
                                 
                                       δ)
                                    
                                    
                                       χιτοζάνη,
                                    
                                 
                                       ε)
                                    
                                    
                                       γλυκοζαμίνη,
                                    
                                 
                                       στ)
                                    
                                    
                                       πυτία,
                                    
                                 
                                       ζ)
                                    
                                    
                                       ιχθυόκολλα,
                                    
                                 
                                       η)
                                    
                                    
                                       αμινοξέα που είναι εγκεκριμένα ως πρόσθετα τροφίμων σύμφωνα με τον κανονισμό (ΕΚ) αριθ. 1333/2008 του Ευρωπαϊκού Κοινοβουλίου και του Συμβουλίου (3)
                                       
                                    
                                 πρέπει να εξασφαλίζουν ότι η επεξεργασία των πρώτων υλών που χρησιμοποιήθηκαν αποκλείει κάθε κίνδυνο για την υγεία των ζώων ή τη δημόσια υγεία.
                        
                     
                           2.
                        
                        
                           Οι πρώτες ύλες που χρησιμοποιούνται για την παραγωγή των ιδιαιτέρως εξευγενισμένων προϊόντων που αναφέρονται στο σημείο 1 πρέπει να προέρχονται από:
                           
                                       α)
                                    
                                    
                                       ζώα, συμπεριλαμβανομένων των φτερών τους, τα οποία έχουν σφαγεί σε σφαγείο και των οποίων τα σφάγια έχουν κριθεί κατάλληλα για ανθρώπινη κατανάλωση κατόπιν επιθεώρησης πριν και μετά τη σφαγή·
                                    
                                 
                                       β)
                                    
                                    
                                       προϊόντα αλιείας που συμμορφώνονται με το τμήμα VIII.
                                    
                                 Οι τρίχες ανθρώπου δεν μπορούν να χρησιμοποιηθούν ως πηγή για την παραγωγή αμινοξέων.
                        
                     
                  (3)  Κανονισμός (ΕΚ) αριθ. 1333/2008 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, που αφορά τα πρόσθετα τροφίμων (ΕΕ L 354 της 31.12.2008, σ. 16).»."
						
            
         Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 11 Μαρτίου 2016.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 139 της 30.4.2004, σ. 55.
   
      (2)  Κανονισμός (ΕΕ) αριθ. 1079/2013 της Επιτροπής, της 31ης Οκτωβρίου 2013, σχετικά με τη θέσπιση μεταβατικών μέτρων για την εφαρμογή των κανονισμών (ΕΚ) αριθ. 853/2004 και (ΕΚ) αριθ. 854/2004 του Ευρωπαϊκού Κοινοβουλίου και του Συμβουλίου (ΕΕ L 292 της 1.11.2013, σ. 10).